Deċiżjoni tal-Kummissjoni
tas-7 ta' Awissu 2003
li temenda d-Deċizjoni 2003/43/KE li tistabbilixxi l-klassijiet ta' l-imġieba tar-reazzjoni għan-nar għal ċerti prodotti għall-bini
(innotifikat taħt id-dokument bin-numru K(2003) 2592)
(Test b'rilevanza għaż-ŻEE)
(2003/593/KE)
IL-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabbilixxi l-Komunità Ewropea,
Wara li kkonsidrat id-Direttiva tal-Kunsill 89/106/KEE tal-21 ta' Diċembru 1988, dwar l-approssimazzjoni tal-liġijiet, regolamenti u disposizzjonijiet amministrattivi ta'l-Istati Membri relatati ma' prodotti għall-bini [1], kif emendata skond id-Direttiva 93/68/KEE [2], partikolarment l-Artikolu 20(2) tiegħu,
Billi:
(1) Id-Deċiżjoni tal-Kummisjoni 2003/43/KE [3] tistabbilixxi l-klassijiet ta' l-imġieba tar-reazzjoni għan-nar għal ċerti prodotti għall-bini, partikolarment prodotti ta' pannelli bbażati fuq l-injam.
(2) Id-Deċiżjoni 2003/43/KE għandha tiġi adattata għall-progress tekniku permezz ta' l-inklużjoni ta'ċerti prodotti tal-ġibs, ċerti pannelli laminati dekorattivi ta' pressjoni għolja u ċerti prodotti strutturali ta'l-injam skond il-klassifikazzjoni stabbilita fid-Deċiżjoni tal-Kummissjoni 2000/147/KE tat-8 ta' Frar 2000 li timplimenta d-Direttiva tal-Kunsill 89-106-KEE fir-rigward tal-klassifikazzjoni ta' l-imġieba tar-reazzjoni għan-nar ta' prodotti għall-bini [4].
(3) Id-Deċiżjoni numru 2003/43/KE għandha, għalhekk, tiġi emendata skond kif xieraq.
(4) Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Bini,
ADOTTAT DIN ID-DEĊIŻJONI:
Artikolu 1
L-Anness tad-Deċiżjoni 2003/43/KE huwa emendat skond l-Anness ta' din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, is-7 t'Awissu 2003.